stanford-oval/wikipedia huggingface dataset:
קורה (התעמלות)
כל הזוכות במדליית זהב בתרגיל הקורה במשחקים האולימפיים

תרגילי הקורה הם חלק מתחרויות האולימפיות מאז אולימפיאדת הלסינקי (1952). האלופה האולימפית הראשונה הייתה נינה בוצ'ארובה מברית המועצות.
המתעמלת היחידה שזכתה בתרגיל זה פעמיים ברציפות הייתה נדיה קומנץ' מרומניה.
כל הזוכות במדליית זהב בתרגיל הקורה במשחקים האולימפיים > האלופות האולימפיות

| אולימפיאדה | מדינה | אלוף |
| --- | --- | --- |
| אולימפיאדת הלסינקי (1952) | ברית המועצות ברית המועצות | נינה בוצ'ארובה |
| אולימפיאדת מלבורן (1956) | הונגריה הונגריה | אגנס קלטי |
| אולימפיאדת רומא (1960) | צ'כוסלובקיה צ'כוסלובקיה | אווה בוסאקובה |
| אולימפיאדת טוקיו (1964) | צ'כוסלובקיה צ'כוסלובקיה | ורה צ'סלבסקה |
| אולימפיאדת מקסיקו סיטי (1968) | ברית המועצות ברית המועצות | נטליה קוצ'ינסקאיה |
| אולימפיאדת מינכן (1972) | ברית המועצות ברית המועצות | אולגה קורבוט |
| אולימפיאדת מונטריאול (1976) | רומניה רומניה | נדיה קומנץ' |
| אולימפיאדת מוסקבה (1980) | רומניה רומניה | נדיה קומנץ' |
| אולימפיאדת לוס אנג'לס (1984) | רומניה רומניה  רומניה רומניה | אקטרינה סאבו  סימונה פאוקה |
| אולימפיאדת סיאול (1988) | רומניה רומניה | דניאלה סיליבאש |
| אולימפיאדת ברצלונה (1992) |  המשלחת המאוחדת | טטיאנה ליסנקו |
| אולימפיאדת אטלנטה (1996) | ארצות הברית ארצות הברית | שאנון מילר |
| אולימפיאדת סידני (2000) | הרפובליקה העממית של סין  סין | ליו סואן |
| אולימפיאדת אתונה (2004) | רומניה רומניה | קטלינה פונור |
| אולימפיאדת בייג'ינג (2008) | ארצות הברית ארצות הברית | שון ג'ונסון |
| אולימפיאדת לונדון (2012) | הרפובליקה העממית של סין  סין | דנג לינלין |
| אולימפיאדת ריו דה ז'ניירו (2016) | הולנד הולנד | סאנה וופרס |
| אולימפיאדת טוקיו (2020) | הרפובליקה העממית של סין  סין | צ'נצ'ן גואן |
ראו גם

קרקע
מקבילים מדורגים
מתח
צ'יפנדייל (ניו סאות' ויילס)

ערך זה עוסק בפרוור בסידני. אם התכוונתם לפירושים אחרים, ראו .
| --- | --- |

גני תחנת בית העלמין
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 פרוור:  סידני העיר
 שטח:  0.7 קמ"ר
 גובה:  21 מטרים
 אוכלוסייה:  ‏
  ‑ בפרוור:  7,803 (10 באוגוסט 2021)
  ‑ צפיפות:  4,714 נפש לקמ"ר (2001)
 קואורדינטות:  33°53′13″S 151°12′07″E﻿ / ﻿33.887°S 151.202°E﻿ / -33.887; 151.202
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןצ'יפנדייל(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןצ'יפנדייל(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן צ'יפנדייל(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן צ'יפנדייל  he tabBackground:;tabBorder:#aaa;defaultTab:0;
אוניברסיטת נוטרדאם, בצ'יפנדייל
צ'יפנדייל (באנגלית: Chippendale) הוא פרוור בסידני, והוא מנוהל על ידי עיריית סידני (The City of Sydney).
גאוגרפיה

צ'יפנדייל ממוקם כ-2 ק"מ דרומית למרכז העסקים הראשי של סידני, וגובל ברחובות ברודוויי מצפון (בגבול עם הפרוור אולטימו), קליבלנד מדרום (בגבול עם הפרוורים דרלינגטון ורדפרן), אוניברסיטת סידני במערב (בסמוך לפרוורים גליב וקמפרדאון) ותחנת הרכבת סנטרל במזרח, בסמוך לסארי הילס. צדו המערבי של צ'יפנדייל מוקצה לבנייני מגורים, אך למרות זאת הוא הפרוור הצפוף ביותר (על פי נתוני העיתון סידני מורנינג הראלד) עם הכמות המינימלית של מקום מחיה לאדם מכל פרוורי סידני.
היסטוריה

שטר הקניין הראשון באזור ניתן בשנת 1819 לוויליאם צ'יפנדייל, לבניין אחוזה על שטח של 95 אקרים. הפרוור כיום קרוי על שם אותה אחוזה. השטח נמכר שוב ושוב (חלק משטח אחוזת צ'יפנדייל המקורית נמצא בפרוור רדפרן מדרום) עד שלבסוף הגיע לידי ויליאם הצ'ינסון ב-1833, בתצורתו הנוכחית.
תרבות

בצ'יפנדייל מצויה תחנת רכבת היסטורית, שהפכה ב-1989 מתחנת רכבת פעילה לאתר בשימור. שמה הרשמי הוא תחנת ריג'נט סטריט, אך היא מכונה תחנת בית העלמין (Mortuary Station), שכן בה היו יוצאות רכבות לבית העלמין רוקווד. בית עלמין זה הוא הגדול ביותר בחצי כדור הארץ הדרומי, וכולל חלקות לקבורה קתולית, אנגליקנית, מוסלמית ויהודית, בין השאר. כיום מקיף את התחנה הישנה גן מטופח.
בצ'יפנדייל מצויה אחת ממבשלות הבירה העתיקות ביותר בניו סאות' ויילס, קרלטון אנד יונייטד (Carlton & United Breweries) אם כי זו סגורה החל מ-2007, אז האתר נקנה על ידי חברת נדל"ן.
צ'יפנדייל סמוך למספר קמפוסים חשובים, בין השאר אוניברסיטת נוטרדאם אוסטרליה בגבולו הצפוני, ואוניברסיטת הטכנולוגיה של סידני (University of Technology Sydney) ואוניברסיטת סידני בקרבת צדו המערבי.
צ'ארלס טיילור (פילוסוף)

| --- | --- |

צ'ארלס טיילור בשנת 2019
 לידה:  5 בנובמבר 1931 (בן 92) מונטריאול, קנדה 
 השקפה דתית:  הכנסייה הקתולית 
 מקום לימודים:  אוניברסיטת מקגיל, בייליול קולג', Selwyn House School 
 מנחה לדוקטורט:  ישעיה ברלין   ג.א.מ. אנסקום.
 מוסדות:  אוניברסיטת נורת'ווסטרן  אוניברסיטת מקגיל  אוניברסיטת מונטריאול 
 זרם:  פילוסופיה אנליטית
 תחומי עניין:  קהילתנות, קוסמופוליטיות, "העידן החילוני", אמונה, מודרניות
 עיסוק:  סופר, סוציולוג, מרצה באוניברסיטה, פילוסוף, חוקר מדע המדינה 
 הושפע מ:  אריסטו, הגל, אלכסיס דה טוקוויל, מוריס מרלו-פונטי, מקס ובר, אמיל דורקהיים, לודוויג ויטגנשטיין, מייקל פולני, פול ריקר, היידגר, ויליאם ג'יימס, מיכאיל בכטין, יוברט דרייפוס
 השפיע על:  מייקל וולצר, אקסל הונת, מייקל סנדל
 מדינה:  קנדה 
 פרסים והוקרה:  פרס מולסון (1991) פרס רצינגר (2019) פרס קיוטו באמנות ופילוסופיה (2008) מלגת רודס (1952) פרס קלוגה (2015) פרס ברגרואן לפילוסופיה (2016) פרס הגל (1997) פרס טמפלטון (2007) פרס לאון גרין (1992) קצין גבוה במסדר הלאומי של קוויבק (2000) עמית החברה המלכותית של קנדה שותף במסדר קנדה עמית האקדמיה האמריקאית לאמנויות ולמדעים עמית האקדמיה הבריטית 
 
צ'ארלס מרגרייב טיילור (באנגלית: Charles Margrave Taylor; נולד ב-5 בנובמבר 1931) הוא פילוסוף קנדי הידוע בזכות תרומותיו לפילוסופיה של מדע המדינה ולחקר ההיסטוריה של הפילוסופיה. הוא מסווג לרוב כקהילתן, אך הביע אי נוחות מסיווג זה.
קריירה > קריירה אקדמית

צ'ארלס טיילור התחיל את הקריירה האקדמית שלו בלימודי תואר ראשון בהיסטוריה באוניברסיטת מקגיל, אותם השלים ב-1952. משם המשיך ללימודי תואר ראשון בפילוסופיה, במדע המדינה ובכלכלה באוניברסיטת אוקספורד, בבייליול קולג' כזוכה מלגת רודז (התואר הוא תואר אינטרדיסציפלינרי אותו ניתן ללמוד בעיקר באוניברסיטת אוקספורד). לאחר מכן השלים את לימודי התואר השני ב-1960. ב-1961 קיבל תואר דוקטור בפילוסופיה, בהנחיית ישעיה ברלין וג.א.מ. אנסקום.
הוא החליף את ג'ון פליימנץ בקתדרת צ'יצ'ל לתאוריה חברתית ופוליטית באוניברסיטת אוקספורד, שימש כפרופסור חבר ב"All Souls College" באוקספורד, ושימש שנים כפרופסור למדע המדינה ולפילוסופיה באוניברסיטת מקגיל במונטריאול, שם הוא כיום במעמד של פרופסור אמריטוס. טיילור משמש כיום כפרופסור למשפטים ולפילוסופיה באוניברסיטת נורת'ווסטרן. רבים מתלמידיו הם פילוסופים ידועים בזכות עצמם. טיילור משמש גם כעורך נוסף בכתב העת האקדמי "Public Culture" היוצא בהוצאת אוניברסיטת דיוק.
ב-1995 הוענק לו תואר מסדר קנדה. בשנת 2000 הוא הוכרז כקצין ראשי במסדר הלאומי של קוויבק. בשנת 2007 זכה בפרס טמפלטון הניתן להישג בהתקדמות לקראת מחקר בתגליות הנוגעות למציאות רוחנית, הכולל מענק כספי בסך מיליון וחצי דולר. בנוסף, זכה בשנת 2008 בפרס קיוטו המכונה "הנובל היפני" בקטגוריית האומנות והפילוסופיה.
קריירה > קריירה פוליטית

ארבע פעמים העמיד טיילור את עצמו לבחירה לבית הנבחרים הקנדי כמועמד המפלגה הדמוקרטית החדשה שהיא מפלגה הנוטה לסוציאל-דמוקרטיה. בכל ארבע מערכות הבחירות (שהתקיימו בשנים 1960, 1963, 1965 ו-1968) כשל. מערכת הבחירות שהתקיימה בשנת 1965 עוררה עניין רב בציבור, שכן טיילור התמודד במחוז אחד אל מול פייר אליוט טרודו. שני המועמדים נחשבו לאינטלקטואלים חריפים ול"כוכבים עולים" במפלגתם. בשנת 2008 הודיע טיילור כי בכוונתו להתמודד פעם נוספת, בבחירות הפדרליות לבית הנבחרים, האמורות להתקיים ב-14 באוקטובר 2008.
בשנת 2007 התמנה טיילור לצד ז'ראר בושאר, לוועדה ממשלתית הדנה באפשרות של "הסדר סביר" במחוז מולדתו קוויבק הסובל ממתחים אתניים בין דוברי האנגלית ודוברי הצרפתית. בושאר וטיילור פרסמו את הדו"ח ב-21 במאי 2008, ובו הציעו 37 פעולות שעל ממשלת קוויבק לנקוט על מנת לשמור על המרקם הרב תרבותי של המדינה ועל ההרמוניה בין תושביה, אך סיכמו כי נמצא שיסודות החיים המשותפים בקוויבק אינם עומדים בסכנה, וכי יש הבדל בין מציאות החיים בקוויבק ובין הדרך המשברית בה התקשורת משקפת אותם.
חייו האישיים

טיילור נולד במונטריאול, והוא חי בה גם כיום. בצעירותו נישא לאלבה רומר, ולזוג נולדו שתי בנות. לאחר מותה של רומר מסרטן בשנת 1990, נישא טיילור בשנת 1995 לאוב בילאר (Aube Billard) היסטוריונית של האמנות. כמו מורתו אנסקום, טיילור הוא קתולי אדוק בדתו.
משנתו הפילוסופית > אפיסטמולוגיה

הבנת התאוריה של טיילור על יצירת ה"עצמי" ועל האפיסטמולוגיה, אותה הציג בספרו "מקורות העצמי" (Sources of the Self) דורשת את הכרת המסורת הפילוסופית ממנה הוא מושפע, במיוחד מהגל, ויטגנשטיין, היידגר ומרלו-פונטי. טיילור מתנגד לנטורליזם, ל"אפיסטמולוגיה המקשרת" (mediational epistemology), אשר באה בעקבות האמפיריציזם והספקנות של דקארט, הקובעים כי התודעה שלנו היא המפרשת את הידע שאנו רוכשים באמצעות החושים, וקורא למתן פירוש לעולם באמצעות דיאלוג, הסכמה על פירושן של מילים, והבנת הדברים המשותפים לאנשים באשר הם. טיילור קורא בעקבות מיכאיל בכטין, להתנגד למה שהוא מכנה "תודעה מונולוגית" או "הפרספקטיבה של האינטלקטואל".
מאמר נוסף שכתב, "לציית לכלל", ממשיך את הניתוח של ויטגנשטיין על ציות לכללים. טיילור מנתח מדוע אנשים יכולים שלא לציית לכללים, ואיזה סוג של ידע מאפשר לאדם לציית לכלל, כגון מתן הנחיות להגיע למסיבה או חץ על ציון דרך. המסורת האינטלקטואליסטית אשר נגדה הוא יוצא, מניחה מראש שעל מנת לציית להוראות להגיע למסיבה חייבת להיות בתודעתנו מערכת של הנחות קבועות מראש המסבירות לנו כיצד לציית לכללים. אך איך נדע האם הכיוונים הם נכונים, ומה מונע מהספקן להטיל ספק כי החץ שעל ההוראות שציירו ידידיו אכן יוביל אותו אל המסיבה? לאינטלקטואל יש צורך בפתרון כל הנושאים האלה בטרם ניתן יהיה לציית לכלל כלשהו.
טיילור טוען שפתרונו של ויטגנשטיין הוא הבהרת הרקע של ההבנה. רקע זה אינו מורכב מכללים והנחות בסיס גרידא, אלא מה שוויטגנשטיין קרא לו "צורות חיים". באופן יותר מפורט, ויטגנשטיין אומר בחקירות פילוסופיות כי "לציית לכלל הוא מנהג". מכיוון שמתן סיבות לציות לכלל חייב להסתיים בנקודה מסוימת, טיילור מאתר את זה בהבנת העולם המוטבעת בנו, דהיינו בשליטה המעשית שאנו מטביעים בגופינו בצורה של הרגלים, עמדות ונטיות. הוא מקביל זאת ללימוד כיצד לנהוג במכונית. פעולה היכולה להראות כסדרה של ציות להוראות, אך כאשר אנו מאצים בכביש המהיר אנו איננו מצייתים להוראה. תשומת ליבנו נתונה למשהו אחר, ואנו משתמשים ביכולות שהטבענו בגופינו כדי להתאים עצמנו ולהגיב לאירועים המתרחשים. טיילור אומר "הבנתנו עצמה מוטבעת. זאת אומרת, הידע הגופני שלנו והדרך בה אנו פועלים ונעים יכולה להביא לפיענוח מרכיבים של הבנתנו את עצמנו ואת העולם".
טיילור טוען כי אין לנו צורך להציג את האדם בצורה ראשונית כנושא לייצוג על מנת להבין את הליך הציות להוראות או כל הליך הדומה לנהיגה. בעקבות היידגר, מרלו פונטי, מייקל פולני וויטגנשטיין, טיילור טוען שזוהי שגיאה להניח מראש שאנו באופן מהותי מנותקים מהעולם ומבינים אותו דרך קשרים של ייצוג. כאשר אנו פועלים, לדוגמה, אנו פועלים עם גופינו, בין אם באופן שפתי או דרך הבנה של החושים. אך מעט מזה כרוך בפעולתנו, גם כאשר שהמטרות לפעולה או הכללים המנחים את התנועה, מחושבים באופן מודע. למעשה, הוא טוען, רק דרך רקע רחב יותר זה ניתן להבין כלל את נושא הייצוג.
רעיון הרקע מסייע לנו לגשת לתהליך ההבנה בחיי היום יום שלנו, דהיינו כאשר אנו הולכים יש לנו הבנה גופנית היכן לשים את כף רגלנו, אך באופן רגיל איננו זקוקים לכללים לשם כך. הבנתנו את ההליכה היא ידע גופני. טיילור טוען שיכולתנו לציית לחוקים נעוצה ביחסים בין רקע של מנהגים והרגלים גופניים. לעיתים אנו מצייתים לכללים, אך טיילור רוצה שנתייחס לכך שהכללים כשלעצמם אינם כוללים עקרונות להפעלתם הם. לשם כך עלינו להבין את היחסים המורכבים יותר בין הידע הגופני שלנו ו"צורות החיים" ההיסטוריות המסבירות את פעולותינו ומעשינו ואשר הכללים לרוב מספקים להם הסבר או תיאור שלאחר המעשה.
משנתו הפילוסופית > קהילתנות

טיילור שייך לזרם פילוסופי במדע המדינה ובסוציולוגיה אליו משתייכים אף מייקל וולצר ומייקל סנדל, המותח ביקורת על תפיסת העולם הליברלית ועל תפיסת ה"אני" לה היא טוענת. על אף שזרם זה אינו אחיד, יש המסווגים את ההוגים הטוענים טענות מסוג זה כ"קהילתנים". הקהילתנים מדגישים את חשיבות הקשרים והמוסדות החברתיים והקהילתיים להתפתחות היחיד לכלל אדם בעל זהות מגובשת ומשמעות לחייו.
בהרצאה שנתן בשנת 1991, "ההרצאה על שם מאסי", בה כתב על "מועקת המודרניות" (The Malaise of Modernity), וכן בספרו "האתיקה של האותנטיות" (The Ethics of Authenticity) שיצא באותה השנה, מצא כי האדם בתקופתנו, החי בחברה דמוקרטית ליברלית, חושש מאבדן המשמעות, מאבדן האופקים המוסריים, משקיעת המטרות המוסריות אל מול "התבונה האינסטרומנטלית" המבוססת על חישובי עלות - תועלת, המנוגדים לעיתים קרובות לערכי מוסר בסיסיים של הנאלצים לעסוק בהם, ואובדן החירות, "העריצות הרכה", עליה התריע אלכסיס דה טוקוויל, הנובעת מאבדן העניין בזירה הפוליטית, וההעדפה להישאר בבית ולהנות מהסיפוקים המוענקים בחיים הפרטיים, כל עוד הממשלה דואגת לספק אותם.
אלו נובעים, לדעת טיילור, מכך שההמשגה של זהות היחיד בתאוריה הליברלית היא מופשטת מדי, אינסטרומנטליסטית וחד־ממדית. לדעת טיילור, התאורטיקנים הליברלים, מההוגים המוקדמים כג'ון לוק ותומאס הובס (על אף שזה לא היה ליברל), ועד הוגים בני ימינו כג'ון רולס ורונלד דבורקין הזניחו את קשריו של היחיד לקהילה ולאנשים אותם כינה ההוגה ג'ורג' הרברט מיד "אחרים משמעותיים". תפיסה ריאליסטית יותר של האני, על פי טיילור, צריכה להכיר ב"אופקי המשמעות", ביטוי היידגרי שפירושו הרקע החשוב של יחסים חברתיים ודיאלוג עם אחרים, אל מולם החיים מקבלים חשיבות ומשמעות. ללא משמעות רקע זו, החיים פגיעים לפגיעה עליה דיבר ניטשה, שתהפוך את כל הבחירות שיש לנו בחיים לשוות בערכן, ובשל כך לחסרות משמעות.
לקריאה נוספת

צ'ארלס טיילור, מועקת המודרניות, הוצאת שלם, ירושלים התשע"א. (לקריאת קטע מן הספר באתר ההוצאה)
צ'ארלס טיילור, פרשנות ומדעי האדם, הוצאת רסלינג, תל אביב 2014.
צ'ארלס טיילור, מאמרים על מוסריות ועידן חילוני, תרגם מאנגלית: יואב אשכנזי, הוצאת כרמל, 2024
הערות שוליים

↑   איתמר בן-עמי, הפילוסוף שיחבר בין חילונים לדתיים, באתר הארץ, 9 ביולי 2024
| --- | --- |
בקרת זהויות :  NLI: 987007268839705171  PLWABN: 9810534010305606  BIBSYS: 1483107587037  BNE: XX819722  BnF: cb12026319j (data)  CANTIC: a10274790  CiNii: DA00866785  GND: 119219719  ICCU: CFIV036563  ISNI: 0000 0000 8295 2857  LCCN: n84104458  MusicBrainz: 002e11da-840c-45eb-a748-0d7aa621848e  NDL: 00458382  NKC: jn20000605281  NLA: 35540884  NLG: 84237  NLK: KAC200106671  NSK: 000161551  NTA: 06836444X  RERO: 02-A012318148  SELIBR: 209278  SNAC: w6gj33rx  SUDOC: 168835754  Trove: 989676  VcBA: 495/293915  VIAF: 109473057   WorldCat (עם VIAF): 109473057
פתיח טרים

פתיח טרים (בטורקית: Fatih Terim; נולד ב-4 בספטמבר 1953 באדנה) הוא כדורגלן עבר טורקי ששיחק בעמדת המגן, מזוהה במיוחד בתור מאמנה לשעבר של גלאטסראיי.
טרים, המכונה הקיסר (באיטלקית: Imperatore, בטורקית: İmparator), היה מהמאמנים הטובים ביותר בעולם בעשור הראשון של המאה ה-21. הוא אימן במספר מועדונים בטורקיה ובאיטליה, וכן את הנבחרת הטורקית בשלוש קדנציות שונות. הישג השיא שלו כמאמן הנבחרת היה ההעפלה לחצי גמר יורו 2008.
קריירת משחק

טרים החל את קריירת המשחק בקבוצת הנוער של אדנה דמירספור מעיר הולדתו. הוא התקדם לקבוצה הבוגרת בשנת 1969. בעקבות הקשיים הכלכליים במועדון, טרים היה לשחקן היחיד בקבוצה שקיבל שכר בסתר עבור שירותיו. שלוש שנים לאחר מכן התמנה לקפטן הקבוצה, והוסיף לשחק בשורותיה עד ל-1974.
באותה שנה חתם טרים בגלאטסראיי, שם שיחק בתפקיד הבלם. הוא שיחק בקבוצה 11 שנים, במהלכן לא זכתה הקבוצה באליפות טורקיה, אך הניפה שלוש פעמים את הגביע הטורקי. בין השנים 1980 ל-1985 שימש טרים כקפטן הקבוצה.
בשנת 1975 ערך טרים את הופעת הבכורה שלו בנבחרת טורקיה, במדיה שיחק עד לפרישתו מכדורגל. הוא שימש כקפטן הנבחרת ב-35 משחקים בינלאומיים, ובסך הכל ערך 51 הופעות בהן כבש שני שערים. בעת פרישתו היה לשיאן ההופעות בנבחרת, ולשיאן ההופעות כקפטן הנבחרת.
תארים

גלאטסראיי
הגביע הטורקי (3): 1975/1976, 1981/1982, 1984/1985
הסופר קאפ הטורקי: 1982
נבחרת טורקיה עד גיל 21
משחקי הים התיכון: 1993
גלאטסראיי
אליפות טורקיה (8): 1996/1997, 1997/1998, 1998/1999, 1999/2000, 2011/2012, 2012/2013, 2017/2018,2018/2019.
גביע אופ"א: 1999/2000
הגביע הטורקי (3): 1998/1999, 1999/2000, 2018/2019
הסופר קאפ הטורקי (4): 1996, 1997, 2012, 2013
גביע האמירויות: 2013
הערות שוליים

↑  טרים: סירבתי לליברפול וברצלונה, באתר ynet, 25 בינואר 2001
↑  איטליה: פתיח טארים התפטר מאימון פיורנטינה, באתר ynet, 26 בפברואר 2001
↑  פתיח טרים מונה למאמן מילאן, באתר וואלה, 17 ביוני 2001
↑  טרים פוטר ממילאן, אנצ'לוטי במקומו, באתר וואלה, 6 בנובמבר 2001
↑  פתיח טרים חוזר לגלאטסראיי, באתר ynet, 7 במאי 2002
↑  פתיח טרים חוזר לאמן את נבחרת טורקיה, באתר nrg‏, 26 ביוני 2005
↑  פתיח טרים התפטר מנבחרת טורקיה, באתר וואלה, 11 באוקטובר 2009
↑  הקיסר חוזר: פאתיח טרים סגר בגלאטסראיי, באתר ערוץ הספורט, 20 במאי 2011
↑  צפו: פתיח טרים מאבד את העשתונות, באתר וואלה, 8 באפריל 2013
↑  גלאטסראיי: פתיח טרים הורחק מתשעה משחקים, באתר וואלה, 11 באפריל 2013
↑  פתיח טרים חוזר לאמן את נבחרת טורקיה, באתר וואלה, 22 באוגוסט 2013
↑  גלאטסראיי פיטרה את פתיח טרים, מאנצ'יני מועמד, באתר וואלה, 24 בספטמבר 2013
| נבחרת טורקיה – יורו 1996 |
| --- | --- | --- |
|  1 עדנאן •  2 רספ •  3 אלפאי •  4 ודאט •  5 טוגאי •  6 אטרורול •  7 האמי •  8 אוגון •  9 שוקור •  10 אוגוז •   11 אורחאן •  12 פארוק • 13 ראחים •  14 סאפט • 15 טייפון • 16 סרגן • 17 עבדוללה • 18 עריף • 19 טולונאי • 20 בולנט • 21 זבנר • 22 רושטו • מאמן: טרים |  1 עדנאן •  2 רספ •  3 אלפאי •  4 ודאט •  5 טוגאי •  6 אטרורול •  7 האמי •  8 אוגון •  9 שוקור •  10 אוגוז •   11 אורחאן •  12 פארוק • 13 ראחים •  14 סאפט • 15 טייפון • 16 סרגן • 17 עבדוללה • 18 עריף • 19 טולונאי • 20 בולנט • 21 זבנר • 22 רושטו • מאמן: טרים | טורקיה |
| נבחרת טורקיה – יורו 2008 |
| --- | --- | --- |
|  1 רושטו •  2 סרבט •  3 בלטה •  4 זאן •  5 אמרה בלוזוגלו •  6 טופאל •  7 אאורליו •  8 ניהאט •  9 שנטורק •  10 קרדניז •   11 מטין •  12 זנגין • 13 אמרה גונגור •  14 טוראן • 15 אמרה אשיק • 16 בורל • 17 טונג'אי • 18 קאזים • 19 אקמן • 20 סריאוגלו • 21 ארדינץ' • 22 אלטינטופ • 23 דמירל • מאמן: טרים |  1 רושטו •  2 סרבט •  3 בלטה •  4 זאן •  5 אמרה בלוזוגלו •  6 טופאל •  7 אאורליו •  8 ניהאט •  9 שנטורק •  10 קרדניז •   11 מטין •  12 זנגין • 13 אמרה גונגור •  14 טוראן • 15 אמרה אשיק • 16 בורל • 17 טונג'אי • 18 קאזים • 19 אקמן • 20 סריאוגלו • 21 ארדינץ' • 22 אלטינטופ • 23 דמירל • מאמן: טרים | טורקיה |
| נבחרת טורקיה – יורו 2016 |
| --- | --- | --- |
|  1 באבאדז'אן •  2 סמיח •  3 בלטה •  4 צ'אליק •  5 נורי •  6 צ'להאנולו •  7 גקהאן •  8 סלצ'וק •  9 קנק •  10 ארדה •   11 שאהן •  12 אונור • 13 קויבאשי •  14 אוגוזהאן • 15 טופאל • 16 אוזאן • 17 בוראק • 18 ג'אנר • 19 יונוס • 20 שאן • 21 מור • 22 שאנר • 23 הארון • מאמן: טרים |  1 באבאדז'אן •  2 סמיח •  3 בלטה •  4 צ'אליק •  5 נורי •  6 צ'להאנולו •  7 גקהאן •  8 סלצ'וק •  9 קנק •  10 ארדה •   11 שאהן •  12 אונור • 13 קויבאשי •  14 אוגוזהאן • 15 טופאל • 16 אוזאן • 17 בוראק • 18 ג'אנר • 19 יונוס • 20 שאן • 21 מור • 22 שאנר • 23 הארון • מאמן: טרים | טורקיה |
| --- | --- |
בקרת זהויות :  GND: 142699012  VIAF: 160347654   WorldCat (עם VIAF): 160347654
קיונסואה

| קיונסואה> תקופה |
| --- | --- |
מיוקן-פליסטוקן כ-7,600,000–990,000 שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: ראקוניים
סוג:: קיונסואה
מינים
 C. argentina  C. brevirostris  C. clausa  C. groeberi  C. longirostris  C. lutaria  C. meranii  C. pascuali  C. robusta
שם מדעי
 Cyonasua ‏אמחינו, 1885

קיונסואה (שם מדעי: Cyonasua; מילולית: "כלב חוטמן") הוא סוג נכחד של טורף ממשפחת הראקוניים אשר התקיים באמריקה הדרומית של המיוקן עד הפליסטוקן לפני 7.3 מיליון שנה עד לפני 900,000 שנה מימינו.
תיאור

המאובנים של סוג זה התגלו בתצורות רבות לאורך ארגנטינה, בוליביה, אורוגוואי וונצואלה והוא נחשב לאחד מראשוני הטורפים אשר חצו את הגשר היבשתי של מצר פנמה לאחר ההחלפה האמריקאית הגדולה. הוא הגיע מוקדם בהרבה ממיני טורפים עוקבים כמו הגריזון ושועל דרום-אמריקני (שהגיעו לפני 2.7 מיליון שנה בקירוב), כך שסוברים שאבותיו היגרו דרומה מאמריקה הצפונית לעבר אמריקה המרכזית ודילגו בין האיים השונים עד שחצו את מצר פנמה לאמריקה הדרומית, בה התפשטו בהדרגה.
הוא היה אחד מהמצליחים שבטורפים שהתפשטו באמריקה הדרומית, אשר הייתה מלאה בגומחות של טורפים גדולים כמו הספרסודונטים, הטרטורניסים והפורוסרקוסיים, אשר מילאו את הגומחות של טורפי-העל ביבשת עד הגעתם של יונקים טורפים גדולי ממדים כמו דוביים, זאבי בלהות והסמילודון, כשהיו גם אופוסומיים טורפים ילידים. עם זאת הקיונסואה היה אוכל כל שחי בין העצים הגבוהים, דבר שעזר לו להימלט מטורפים ולהתחרות על מזון אחר עם קופים או מכרסמים בהצלחה. למעשה הוא היה יותר קרניבור מאשר קרוביו החיים למעט הסוג בסריסקוס.
יונק זה דמה במראהו לחוטמן או לראקון אך היה בעל גפיים עבות יותר והגיע לגודל של כלב בינוני, במשקל 15 עד 25 ק"ג, גדול בהרבה ממרבית הראקוניים ועדיין קטן מקרובו שחי בהמשך המיוקן - הצ'מפלמלניה. הוא גם ידע כנראה לחפור, כפי שאולי התגלה ממספר עקבות של טפריו, אם כי אולי השתייכו לארמדילאים.
הערות שוליים

↑  Soibelzon, Leopoldo H.; De los Reyes, Martín; Tarquini, Juliana; Tineo, David E.; Poiré, Daniel G.; González, Gloria; Vergani, Gustavo D. (December 2019). "First record of a fossil procyonid (Cyonasua cf. C. pascuali), Mammalia, Procyonidae) in Bolivia, Tariquía Fm., Late Miocene". Journal of South American Earth Sciences. 99: 102492
↑  Woodburne, M. O. (2010-07-14). "The Great American Biotic Interchange: Dispersals, Tectonics, Climate, Sea Level and Holding Pens". Journal of Mammalian Evolution. 17 (4): 245–264. doi:10.1007/s10914-010-9144-8. PMC 2987556. PMID 21125025.
קובי זריהן

| --- | --- |
אין תמונה חופשית
 השתייכות:   משטרת ישראל
 דרגה:    תת ניצב
 תפקידים בשירות
 קצין המודיעין של מחוז ירושלים קצין המודיעין של להב 433 ראש חטיבת המודיעין
 תפקידים אזרחיים
 ממונה על הרשות להגנת הצרכן ולסחר הוגן
יעקב (קובי) זריהן הוא קצין בדימוס בדרגת תת-ניצב במשטרת ישראל, כיהן כראש חטיבת המודיעין באגף החקירות והמודיעין. מיולי 2024 מכהן כממונה על הרשות להגנת הצרכן ולסחר הוגן.
ביוגרפיה

זריהן התגייס למשטרת ישראל ב-1990, שירת כחוקר במפלג המיעוטים של ימ"ר מחוז ירושלים, לאחר קורס קציני משטרה שימש קצין חקירות וקצים מודיעים ובילוש במפלג. בשנים 2001-2002 שימש דובר מחוז ירושלים ולאחר מכן קצין מודיעין של המחוז. ב-2004 מונה לראש מדור איסוף בחטיבת המודיעין. ב-2007 מונה למפקד זרוע חשיפה ביאחב"ל. במאי 2010 מונה לקצין המודיעין של יחידת להב 433.
באוגוסט 2016 קודם לדרגת תת-ניצב ומונה לראש חטיבת המודיעין באגף החקירות והמודיעין. ב-2022 מונה לראש מנהלת הרכבת הקלה והמטרו במשטרה ושירת בתפקיד עד פרישתו ב-2024.
חיים אישיים והשכלה

זריהן נשוי (בשנית) ואב לחמישה. הוא בעל תואר ראשון בלימודי המזרח התיכון מאוניברסיטת בן-גוריון בנגב ותואר ראשון במשפטים ממכללת שערי משפט. בעל תואר שני  בהיסטוריה של המזרח התיכון מאוניברסיטת תל אביב. בוגר מחזור 2020 של תוכנית המנהיגות הבכירה של קרן וקסנר.
קובי כהן

ערך זה עוסק במפקד מחוז ש"י במשטרת ישראל. אם התכוונתם למפקד המחוז הדרומי בש.ב., ראו .
| --- | --- |
אין תמונה חופשית
 לידה:  1960 (בן 64 בערך)
 מדינה:  ישראל 
 השתייכות:   משטרת ישראל
 דרגה:    ניצב
 תפקידים בשירות
 ראש מחלקת מבצעים באגף המבצעים  מפקד מרחב שרון  סגן מפקד מחוז הדרום  סגן מפקד מחוז ש"י  מפקד מחוז ש"י
 
יעקב (קובי) כהן (נולד ב-1960) הוא ניצב בדימוס במשטרת ישראל, כיהן כמפקד מחוז ש"י.
קורות חייו

כהן שירת במשטרה כסייר במרחב ירקון, כמפקד תחנת באר שבע, כיהן כראש מחלקת מבצעים באגף המבצעים בתקופת יישום תוכנית ההתנתקות, בתחילת 2007 מונה למפקד מרחב שומרון. ביולי 2007 קודם לדרגת תת-ניצב ומונה למפקד מרחב שרון, בספטמבר 2009 מונה לסגן מפקד מחוז הדרום, בעקבות מינויו של יוחנן דנינו למפכ"ל שימש כמפקד בפועל של המחוז למשך מספר חודשים.
בתפקידו הבא שירת כסגן מפקד מחוז ש"י, לאחר מינויו של עמוס יעקב למפקד משמר הגבול כיהן כמפקד המחוז בפועל ובמאי 2013 קודם לדרגת ניצב וקיבל מינוי קבע כמפקד המחוז.
בינואר 2015 נחקר במח"ש במהלך פרשת הניצבים, בחשד לקשר פסול עם פקודה שלו וקבלת החלטות בעניינה תוך ניגוד עניינים. בעקבות זאת הודיע על פרישתו מתפקידו ותיק החקירה שלו נסגר.
הערות שוליים

↑  רועי ינובסקי, הניצב שחשוד בקשר פסול עם פקודה: מפקד מחוז ש"י, באתר ynet, 24 בינואר 2015
↑  משה נוסבאום, ‏הניצב פרש מהמשטרה - התיק נגדו נסגר, באתר ‏מאקו‏, 30 במרץ 2015
פרקטל

משולש שרפינסקי הוא פרקטל. ממד האוסדורף שלו הוא ln 3 / ln 2, שהוא בקירוב 1.58
עץ פיתגורס הוא פרקטל. ממד האוסדורף שלו הוא 2
פְרַקטָל הוא צורה גאומטרית שככל שמגדילים אותה עדיין יש בה פרטים קטנים. דמיון בין פרטי הפרקטל ברזולוציות שונות קרוי דמיון עצמי. לדוגמה משולש שרפינסקי, מורכב משלושה העתקים מוקטנים של עצמו, וככל שמגדילים אותו כך מוצאים בתוכו עוד ועוד עותקים שלו, שהם בעצם פרטים בתוכו. לפרקטלים תכונות מתמטיות המאפיינות אותם: הממד של פרקטל אינו בהכרח מספר שלם, ההיקף של פרקטל בעל שטח סופי יכול להיות אינסופי, ועוד.
ניתן למצוא בטבע מבנים רבים דמויי פרקטלים, כגון במבנה עורקיו של עלה, כרובית, כלי הדם בגוף, הריאות של יונקים, צורת קו חוף (ראו פרדוקס קו החוף), צורת כפור או פתית שלג (ראו פתית השלג של קוך), בכולם ניתן לרדת לפרטים הקטנים ולהרגיש כאילו אנו מתבוננים עדיין בתמונה השלמה.
לפרקטלים יש גם שימוש רב בגרפיקה ממוחשבת מכיוון שהם מאפשרים ליצור בפשטות תמונות הנראות כמו יצירי טבע כגון עלים, עצים, הרים, וכו'. לפרקטלים יש תפקיד גם בכלכלה (לגרפים המתארים מחירי מניות יש תכונות פרקטליות - לכן כאשר צופים בגרף כזה קשה להבחין אם הוא מתאר מסחר במשך יום אחד, חודש, שנה, או יותר) וגם בפיזיקה ובמיוחד בתורת הכאוס.